Espi Tomičić

**Espi Tomičić** jest književnik i dramaturg. Autor je dramskih tekstova, kratkih priča i eseja. Član je feminističkog kolektiva fAKTIV.

## Biografija 
Dramaturgiju upisuje na Akademiji dramske umjetnosti u Zagrebu 2015, te završava dvosemestralni obrazovni program Centra za ženske studije u Zagrebu (2018.). Sudjeluje u performativnoj akciji za obranu obrazovanja, tj. za stipendiranje. Redoviti je suradnik MI2-MaMa. Tijekom pandemije 2020. je interventno suorganizirao sustav solidarnosti za pomoć u dostavi hrane, ljekova i drugih potrepština za nezbrinute stare osobe u Zagrebu #JedniZaDruge, ali i objavljuje svoju prvu tiskanu publikaciju, te mu KUFER izvodi poetsku dramu on-line.

## Karijera 
*Prvo pa žensko* tragikomedija o rodu (o jeziku) (2016.) postavljena je u Gradskom dramskom kazalištu Gavella na Danima Ogranka mladih. U sklopu ciklusa radiofonskih izvedbi *Plan za bijeg* Tomičić ko-režira i su-izvodi radiofonsku izvedbu *Nekoliko glasova nestalih u zraku* (2016.). Su-potpisuje scenariji za promo film i kronike Ganz festivala (2016.) u Teatru &TD.

Osvaja nagradu Centra za ženske studije za najbolji studentski rad - izvedbeni projekt *Refleksije* (2016.). Zagrebačkom kazalištu mladih radi kao asistent dramaturga (Goran Ferčec) na predstavi *Ljudski glas* (2018.). Na studentskom festivalu Desadu sudjeluje s dramskim tekstom *Ne zaboravi pokriti stopala* (2019.). Izbor iz poezije uvršten mu je u *Rukopise 42* - zbornik poezije i kratke proze mladih s prostora ex-YU 2019. godine. Za dramski tekst *Ne zaboravi pokriti stopala* (2019.) dobiva Dekaničinu nagradu, a s istim tekstom pobjeđuje na natječaju portala Drame.hr za prijevod na engleski jezik. Tekst je izabran i na EURODRAM-ovom natječaju (2020.) za originalni dramski tekst kao jedan od tri s najviše glasova. Na Trećem programu Hrvatskog radija premijerno mu je izvedena radiodrama *Ne zaboravi pokriti stopala* 2020. Tekst *Your Love Is King* javno je izveden u sklopu projekta *Budućnost je ovdje* u Zagrebačkom kazalištu mladih 2020. Isti tekst je objavljen u tiskanom izdanju u nakladi Multimedijalnog instituta 2020. godine kao prvi dramski u MaMa-inoj maloj biblioteci. Osvaja treću nagradu Marin Držić za 2019. za tekst *#ostavljamvamsvojekodoveihvalazaprijateljstvo ili #bitćesveokej*.
 
Kao dio projekta Monovid-19 *Stavi vodu za kavu* je preveden i na poljski.

Sudjelovao je u pripremi nove produkcije BAD co. za EPK Rijeka2020.

## Djela 
**Prvo pa žensko*, 2016.
**Nekoliko glasova nestalih u zraku*, 2016.
**Refleksije*, 2016.
**Ne zaboravi pokriti stopala*, 2019.
**#ostavljamvamsvojekodoveihvalazaprijateljstvo ili #bitćesveokej*, 2019.
**Your Love Is King*,  2020.

## Nagrade i priznanja 
* Nagrada Centra za ženske studije za najbolji studentski (2016.) za *Refleksije* 
* Dekaničina nagrada ADU (2019.) za *Ne zaboravi pokriti stopala* 
* Osvaja natječaje portala Drame.hr (2019.) i EURODRAM (2020.) za *Ne zaboravi pokriti stopala* 
* Treća Nagrada za dramsko djelo "Marin Držić" (2019.) za tekst *#ostavljamvamsvojekodoveihvalazaprijateljstvo ili #bitćesveokej*

## Intervjui i osvrti 
* Intervju za Telegram.hr
* Intervju za Radio 808 
* 100% jutarnji.hr 
*Intervju za Voxfeminae.net

## Reference 
Kategorija:Rođeni 1995.
Kategorija:Živi ljudi
Kategorija:Hrvatski pjesnici
Kategorija:Hrvatski dramski pisci
Kategorija:Dobitnici nagrade za dramsko djelo Marin Držić
Espi, Tomičić
Kategorija:LGBTQ kultura u Hrvatskoj